যারা কলম্বাস ও তাদের দলকে নিরাপদ আশ্রয় দিয়েছিল, প্রতিদানে তারা কী পেয়েছিল? কলম্বাস তাইনোদের ১০ জনকে অপহরণ করে নিয়ে যায় স্পেনে। উদ্দেশ্য, উপহার হিসেবে অর্পণ করবেন মহামান্য রাজা-রানির পদযুগলে। সেই সাথে তাদেরকে শেখাবেন ইউরোপিয়ান জীবনাচার। স্পেনে পৌঁছানোর আগেই কয়েকজন মারা যায়। অবশ্য তার আগেই তাদের সবাইকে দীক্ষা দেওয়া হয়েছিল পবিত্র খ্রিস্টান ধর্মে। যারা মারা গেল, তাদের নিয়েও তাদের কোন আফসোস ছিল না। এক হিদেন বর্বর ইন্ডিয়ান খ্রিস্টান হিসেবে ‘স্বর্গে’ যেতে পারলো, ভেবে স্পেনিশরা মহাখুশি। স্পেনিশরা যদি দেশটি দখল না করতো, তবে তারা নির্ঘাত নরকে যেত! তারা এই সুসংবাদটি ছড়িয়ে দিলো গোটা পশ্চিম ভারতীয় দ্বীপপুঞ্জে।